Карам два тона боксит.
Грешиш, това е връщане към идеалите на Ленин и Сталин.
Я стига! Дойдох да тествам новите пневматични устройства,
не да бистрим политиката.
Вече ги тествах, в изправност са.
Да можеше да убедиш и Звездното градче. Да вървим!
Горбачов и приближените му вече не могат да ви защитят.
Настъпиха нови времена, Светлана Захарова. - Да.
Как ще ни спаси Корженко, като Сталин ли?
Ще разстрелва дисиденти в гората и ще хвърля труповете в ями?
Сталин спечели Великата отечествена война.
Не той, а кръвта на цяло поколение.
Слушай, Западът стъпка родината ни!
Корженко ще ни върне във времето, когато светът трепереше пред мощта ни.
Бълнуваш, Вася. - А ти си предателка.
Плюеш на своята култура и разтваряш крака пред Запада.
Върви на майната си! - Ти върви.
Тъпак такъв!
Издишай, дробовете ти ще се пръснат!
Тревога! Нуждаем се от спешна евакуация в депо 1!
РАЗЕДИНЕН ДОМ
Може да не се събуди.
Говорих с президента Корженко. Настоява да има наказани.
Боже!
Какво каза Маяковски?
Василий още е в безсъзнание. Кесонна болест.
Поне няколко дни трябва да остане в барокамерата.
После ще видят дали ще има трайни увреждания.
В последните две седмици след преврата дрязгите зачестиха.
Руснаци срещу руснаци. Не можем да го допуснем, Ед. Не и тук.
Какво искаш да кажеш? - Ще я спра от полети.
Той също не е невинен.
Светлана можеше да убие Галкин. - Но не го уби.
Няма значение, спирам я от полети за неопределено време.
Стига, Дани. Летенето е нейният живот.
Да, но трябва да си понесе последствията.
Остава в базата без заплащане за 60 марсодни.
По-добре премисли. Сама знаеш, сред най-добрите ни пилоти е.
Ако искаш да спазим графика с тренировките за астероида,
ще ни е много трудно да обучим друг на нейното ниво.
Вече взех решение.
Доведи я.
Светлана.
Другарко Захарова, прочетох доклада за инцидента
и реших какво да бъде наказанието ви. - Няма значение.
В какъв смисъл?
Обадиха се от Звездното градче. Отзовават ме в Москва.
Ще се върна с "Юнити".
"Юнити" заминава утре.
Защо?
Ще ме съдят за нападение и престъпления срещу съветски патриот.
Чакай, не разбирам.
Руснаците не са отзовавали космонавт за такова провинение.
Семейството на Василий е свързано с новия режим.
ЦЕНТЪР "МОЛИ КОБ"
Предвид слуховете за политическа разправа при новия съветски режим,
не мога да се съглася да я върна на Земята.
За мен като командир на базата най-важна е безопасността на екипажа.
Подкрепям позицията на командир Пул.
Не можем да позволим да я заточат в лагер. - Разбирам те, Уил.
Проблемът е в хартата на M-7, която президентът Уилсън договори с Горбачов.
Там е казано ясно - ако някоя страна реши да отзове свой гражданин от Марс,
има пълното право. - И да се кланяме на този безумец?
Никой не говори да се кланяме. Президентът трябва да спазва договора.
Не можеш да твориш история само с единомишленици.
Разкажи ни за новия шеф на "Роскосмос", за да знам с кого си имаме работа.
Ирина Морозова.
Знаем само, че работи в апарата за сигурност и наблюдение
в Звездното градче от 1969 г. насам. Произхожда от елитно московско семейство.
Явно е изпаднала в немилост при Горбачов,
като повечето служители на КГБ, поради което е подкрепила Корженко.
Докладват ни, че постепенно прочиства "Роскосмос" от хората,
неподкрепящи новия режим, и е решила да разчиства сметки и на Марс.
Космонавт Захарова е отявлен поддръжник на Горбачов.
Сигурно можем да постигнем компромис.
Щом се договорих с профсъюзите, ще успея и с нея.
Обичам да работя с руснаци.
Те са прями, не шикалкавят.
Само трябва да го обсъдим.
Ето бельото за Либис,
конците за зъби за Краус и чорапите за Халотек.
Заповядай. - Добре.
Имам още поръчки. Дейвид Маркман иска още телешка пастърма.
А Райли иска още порно.
Ето жанровете, които предпочита.
Райли е голям извратеняк. - Извратеняк, но с пари.
Такива обичам. - Ли пак даде поръчка за севернокорейците.
Искат още крем против гъбички, енергийни блокчета и маркови тениски.
Милош, севернокорейският пазар е златна мина.
Като спомена, севернокорейският ни приятел пита ще се уреди ли неговият въпрос.
Съдружникът ми действа. Кажи на Ли да бъде търпелив.
От колко време работиш с твоя съдружник?
От много години. Приятел ми е.
Работихме заедно на Луната, сега е на Земята.
А дали би проявил интерес и към други бизнес начинания?
Ако намерим нещо тук, което да продаваме на Земята?
Какво ще искат хората на Земята от тази пустош?
Изпратих на дъщеря си марсиански камък. Всъщност Сам ми го намери.
Представлява много рядко срещано вулканично стъкло.
Камък?
Само чуй.
Камъкът много й хареса, само не се ядосвай.
Та значи, бяхме в мола. Аз си търсех нови обеци,
а Лили си играеше с любимото си лъскаво червено камъче.
Собственичката на бижутерията започна да разпитва откъде сме го взели.
Обясних й и чуй само - моментално ми предложи пет бона за камъка.
Смята да прави бижута от него и иска още.
Ако твоят човек някак ги праща на Аманда, би било златна възможност.
Да започнем внос-износ? - Защо не?
Милош, не се занимаваме с такива неща.
От години действам по една и съща система.
Иля, дали са й пет бона за няколко грама. Този камък е рядък дори тук.
Представи си колко ще изкараме! - Не, трябва да внимаваме, разбра ли?
Ако започнем да изпращаме, ще ни трябват още хора и става рисковано.
Повече гърла за хранене, повече начини да се издъним!
Моята схема е най-добрата, Милош. Разбра ли?
Да, разбрах.
Искрено се надявам двамата с вас да намерим разумен изход от ситуацията,
приемлив и за двете страни, в крайна сметка сме партньори.
Да, така е. Ще ви бъдем признателни да ни съдействате,
за да изправим Светлана Захарова пред правосъдието в СССР.
Най-обикновено спречкване. Разгорещили са се.
Под напрежение са заради програмата за астероидите.
А и доколкото разбрах, Галкин се възстановява.
Нека командир Пул реши въпроса на място. - Не става въпрос дали ще се възстанови.
Космонавт Захарова наруши съветските закони, г-н Хобсън.
При всички случаи командирът на базата ще се справи.
В хартата е посочено, че никоя отделна страна в M-7 няма правомощия
върху наказанията в базата - те се налагат от командира.
Не говорим за дисциплината в базата.
Както вече казах, трябва да се приложат съветските закони.
Захарова е съветски гражданин, нападнал друг съветски гражданин.
В хартата на M-7 ясно е посочено,
че имаме право да отзовем руския персонал по наше усмотрение.
И искаме да упражним това право.
Има един малък проблем, Ирина.
Хартата е подписана, когато начело на СССР беше Горбачов,
но при неотдавнашната смяна на властта, която преживяхте...
Това значи ли, че щом Албърт Гор стана президент на САЩ,
всички договори, подписани от Елън Уилсън, са вече невалидни?
Изобщо не е същото.
Може ли да говорим откровено?
Настоявате, защото вуйчото на Галкин е близък с новия ви премиер.
Пропаганда, разпространявана от противници на новата власт.
Семейството на Галкин няма нищо общо, както е и във вашата правосъдна система.
Ще ви го кажа направо - САЩ няма да разрешат връщането й.
Ако не спазвате условията, за които всички сме се споразумели,
ще се наложи да преразгледаме участието си в M-7.
Не мина добре.
Добър ден на всички.
Имаме да обсъдим много неща.
Да започваме.
Първа точка от дневния ред.
Американците решиха да не спазят условията на договора за Марс
и отказват да върнат космонавт Захарова,
за да бъде съдена за нападението си срещу племенника
на високопоставен член на новото Политбюро.
Трябва да се противопоставим на този нечуван акт.
Работим по въпроса. Ще си понесат последствията за този отказ.
Директоре, мисля, че ще е по-разумно да преразгледаме позицията си.
Ако искаме да възстановим програмата за астероиди,
Захарова трябва да остане там.
Значи смятате, че Захарова не е нападнала Василий Галкин?
Не, аз...
Другарю Бабанин, ако ви забият нож в гърба,
ще върнете ли ножа на нападателя?
Разбира се, че не.
И аз мисля така.
Трябва да изясним дали оттук нататък можем да се доверим на американците.
В тази връзка няма да възстановяваме програмата за астероиди,
докато не разберем какво се е объркало при мисията "Кронос".
Трагедия, която отне живота на нашия скъп другар Кузнецов.
Др. Семьонов, готов ли е предварителният отчет
за разследването на злополуката при улавянето на астероида Кронос?
Да. Другарко Волкова, може ли да раздадете папките?
Разбира се.
Дайте екземпляр и на Маргарет Ренълдс.
Искам да прегледа заключенията.
Извинете, но направихме копия само за... - Дайте й екземпляра на Бабанин.
Другарю Семьонов, продължете.
Американският дизайн е бил погрешен.
Проблемът е причинен от нестихваща хармонична осцилация,
предизвикана от системата за ориентация на кораба.
Задействането на двигателите на "Рейнджър-1" е възбудило...
ФАКТОРИ ЗА ПРОИЗШЕСТВИЕТО?
МЕХАНИЧНА ПОВРЕДА
ПОДНИВО 3
Командирът я защитава. Тя се държи, сякаш нищо не е станало.
Разменят си шегички. - Чух, че Василий може да се парализира.
Мануш ми каза, че е в мозъчна смърт. - Сериозно?
Залагам двайсетачка, че ще го върнат, а тя ще се отърве с мъмрене.
Ами! Сериозно ли го мислиш?
Трябва ли да ти обяснявам? Светлана е богопомазана.
Тя е космонавт, а Василий е бачкатор като нас.
Ако някой от нас прати космонавт в болницата, ще загази здравата.
Не. - Ще загази.
Вижте сега, Василий си е кретен.
Какво? Знаете, че е така. - Значи я оправдаваш?
Не казвам това.
Истината е, че ако някой от нас пострада или умре, няма да им дреме.
Сам, може ли за минутка?
Да. - Това трябва да престане.
Помниш ли къде намери онзи обсидиан?
Да, беше до хълма Пекинпа.
Имаше цял куп. - Ще ме заведеш ли утре сутрин?
Мога да ги продам на Земята. Ще ти дам дял.
Как може да мислиш за далавери, когато Василий лежи в барокамера?
Нищо не можем да направим, освен да не играем по техните правила.
Значи търсиш справедливост, а не изгода? - Не може ли и двете?
Вече се разбрах да ми осигурят скафандър, без да чакам на опашка.
А ти имаш достъп до всъдеходите.
Ще участваш ли?
Не. - Добре тогава, ще отида пеш.
По дяволите.
Момент.
Може ли?
Същият диаметър и тегло.
Хитро.
Ще ми се кафето да си струваше усилията. - В момента бих пила каквото и да е.
Благодаря.
Това изчисления за новите протоколи за астероидни мисии ли са?
Да.
И не мога да накарам крайния модел да се възпроизведе последователно.
Може ли?
Ако смените референтните рамки,
може да имате повече късмет с обръщането на матриците.
Благодаря ви. - Вече сме квит.
Татяна Александровна Волкова.
Аз съм Маргарет. - Знам. Всички знаем коя сте.
Никой не ми казва и едно "здравей". - Директор Морозова...
Даде ни ясно да разберем, че трябва да стоим настрана от вас.
Тогава защо ми помогнахте?
Без кафе жената става опасна.
Съвършено вярно.
Лека вечер.
Лека и на вас.
Рестартира ли основния сървър?
Два пъти. Направих и диагностика на процесорите.
Всичко си остава на кирилица.
Ей сега идвам.
Евгений, знаеш ли какво става с потребителския интерфейс?
Всичко е на кирилица.
Да, "Роскосмос" реши да върне компютърната система
към първоначалните съветски параметри.
Какво? Това ще наруши сериозно дейността ни.
Аз съм командир на базата, всякакви промени...
СССР вече не признава правомощията ви на командир.
Не говориш сериозно.
Съжалявам.
По дяволите! Мислех, че тези простотии са в миналото.
Всички страни в съветската орбита подкрепят хода им.
Европейците и японците са с нас, индийците са неутрални, както винаги.
Какво казаха от Хюстън?
Хобсън преговаря с Москва, но май безуспешно.
Държат на своето. Искат да върнем Светлана на Земята.
Ако Куз беше жив, нямаше да търпи подобни глупости.
Да, права си.
Ще има още изненади, правете проверки на безопасността.
Пълна диагностика на оборудването и работните места,
всичко да е в изправност.
Палмър, проверете сигурността на базата, да не ни погодят някой номер.
И веднага сложете охрана пред стаята на Светлана Захарова,
за да не я спипат руснаците. - Добра идея.
Получихте си инструкциите. Да се съберем тук след два часа.
Добре.
Как е възможно, Илай?
Преди месец базата бе образец за международно сътрудничество,
а сега е фронт на нова Студена война.
Г-н президент, Ал, работя по въпроса, но новият директор на "Роскосмос"...
Нали помниш речта ми в Чикаго? Казах, че Студената война свърши.
Сега ще пускат тази фраза чак до деня на изборите.
Няма да стане, сър. Ще реша проблема. - Погрижи се.
Бъдещето на съюза M-7 е под въпрос заради дипломатически спор
за правния статут на космонавт Светлана Захарова.
До този момент сътрудничеството бе отличителна черта в колонията на Марс,
но вече е само мираж,
защото няколко държави от M-7 отказват да подкрепят усилията на Гор
да защити Захарова от репресиите на новия съветски режим.
Конфликтът предизвика опасения,
че напрежението между двете свръхсили може да пламне отново
за пръв път от началото на 90-те години.
Залогът е голям и въпросът трябва да бъде решен експедитивно,
но внимателно и без прибързани оценки.
Всички се питат едно - притеснявате ли се как дипломатическата криза
между САЩ и СССР ще се отрази на финансовото състояние на "Хелиос"?
Не, "Хелиос" е многонационална корпорация.
Неутрални сме. - Шо.
Приготви ли скафандъра и фотоапарата? - Много яко, а?
Дев Айеса се върна. Нямам търпение да им срита задниците.
Майната му. - Какъв ти е проблемът с Дев?
Уволни доста мои познати. - Не се вкисвай де.
Ето ти фотоапарата и охлаждащия костюм. Аз ще ти изнеса скафандъра.
Остави си вещите в някое шкафче.
"Хелиос" е компания за услуги, но това ще се промени.
Ще се върна към първоначалната идея - процъфтяваща колония на Марс.
Не само за астронавти и учени, а за всеки, който иска да отиде там.
Здрасти, как си? За пръв път излизам на повърхността.
Ще направя снимки за децата ми.
Ето ти скафандъра.
Може ли да взема някой от тези? - Вече са запазени.
Ако искаш да излезеш днес, този е единственият свободен.
Пусни радиостанцията.
Трябва ли да мирише така?
На онзи хълм са, поклоннико. Следват ни от два дни.
Само едно племе носи такава бойна украса с пера.
Команчите ноюка. Не поглеждай, глупако!
Къде са тези камънаци? Сам каза, че били тук.
Бинго.
Проклятие! Мамка му!
Олеле!
Командир Пул?
Простете за безпокойството. - Какво има?
На долните нива сме загрижени за отношението ви към Светлана Захарова.
Кои сте вие? - Някои от работниците на "Хелиос".
Василий беше наш колега
и смятаме, че наказанието на Захарова трябва да е по-адекватно.
Откъде знаете какво ще е наказанието й?
Чухме, че отказвате да я върнете. - Чули сте значи.
Разбирам. Добре.
Разговарях с всички, които са били там.
Нямате представа колко заплетено е положението.
Извинете ме. - Заради нея той е в барокамера.
Азотът в кръвта му може да доведе до инсулт, парализа или по-лошо.
А тя се разхожда, сякаш нищо не е било!
Не е справедливо. Знаете, че не е.
Как е той, докторе?
Има риск да получи артериална газова емболия.
Нищо не се знае.
Но е силен. Дано се оправи.
Какво мислите за тази каша?
С вас сме преживели и по-лоши неща.
Къде е Майлс? Трябва да натоварим обсидиана преди изстрелването.
Откъде да знам? - Мислех, че си била с него.
Не.
Помоли ме, но отказах.
Трябваше да се е върнал.
Минаха почти пет часа.
Трябва да го намерим.
Тук е Сам. Чуваш ли ме?
Майлс, тук Саманта, чуваш ли ме? Край.
Уотърс, тук "Роувър 7", стигнах до хълм Пекинпа.
Виждам накъде е тръгнал. - Прието.
Не, не!
Слава богу! Майлс, добре ли си?
Майлс!
ВИСОК РАЗХОД НА КИСЛОРОД
Сам, ти ме намери!
Слава богу! Трябва да ме измъкнеш от тук.
Какво стана?
Чуваш ли ме? Как си се озовал там долу?
Радиото ти е повредено. Дръж се, ще те измъкна.
Паднах и явно съм си порязал ръката. Благодаря ти, че дойде.
Проклет тъпак! Какви ги вършиш бе? - Сам!
Жив си само заради резервоара в скафандъра!
Успокой се! - Мислиш ли въобще?
Сам, успокой се.
Не мърдай.
По-полека.
Готово.
Благодаря.
Тук Уотърс, обади се. Намери ли Майлс? Приемам.
Трябва да се връщаме. - Да.
Тук "Роувър 7", намерих го, добре е. Скоро се прибираме.
Чудесна новина. Цапни го по тиквата от мен.
Изчисленията точни ли са?
Да.
Елате в офиса ми.
Седнете.
Искам да присъствате.
Седнете, другарю Семьонов. Тъкмо преглеждахме отчета за инцидента,
изготвен от вашия отдел.
Проблем ли има?
Кажете му.
Има производствена грешка в анкерните болтове за астероида,
проектирани от "Роскосмос", но не е открита от контрола по качеството.
Не отговарят на спецификациите и не е трябвало да ги сертифицират.
Това е една от основните причини за инцидента.
А това, че командир Болдуин е разрешил аварийно излизане?
В отчета ви са посочени проблемите с командването и управлението,
но дори всичко да беше минало по план, болтовете пак щяха да поддадат.
И мисията да се провали.
В отчета не го споменавате.
Няма да слушам безпочвените обвинения на американка...
Ще седите тук, докато не ви освободя.
Когато получат отчета, НАСА ще проверят отново всички изчисления,
преди да го включат в общия доклад за инцидента.
И ще разберат, че екстраполираната якост при опън на болтовете
няма как да е вярна.
Тогава ще обвинят "Роскосмос" в прикриване на данни.
И правителството на президента Корженко ще бъде посрамено пред целия свят.
Директоре... - Вие сте добър инженер.
И сте го знаели, нали?
Но не сте го включили в отчета. Защо?
Беше грешка в мерните единици, допусната в началото на производството.
НАСА изпрати спецификациите на теста за въртящ момент
във фунтове и футове, а ние работим с нютон-метри.
Някой е сгрешил при преобразуването им.
Болтовете издържаха изпитванията и ги изпратихме.
Едва след инцидента
открихме грешката. - Кой е сгрешил при преобразуването?
Изчисленията извърши моят екип, но аз нося цялата отговорност.
Най-накрая някой да поеме отговорността.
Отлично, Маргарет. Изчакайте ме.
Елате, Кирил.
Това е стихотворение, написано от Пушкин през 1825 г.
Посветил го е на Ана Петровна Керн, с която е имал любовна връзка.
"И в мрачното ми заточение течаха скучно мойте дни,
без божество, без вдъхновение,
без сълзи, без живот и без любов дори.
В душата се пробуди вдъхновение и твоят образ нежен засия
като явило се за миг видение с неопетнена, чиста красота."
Направихте услуга на Съветския съюз.
И на мен.
Подарявам ви това.
Снимка на инженерите от наземното ни управление през 1969 г.
Сергей? Познавали сте го?
Да. Преди много време работихме заедно.
Беше мой близък приятел.
Приемете я в знак на признателност за това, което направихте днес.
Какво ще стане с него, с Кирил?
Ще си намери нова работа.
Взех ви тук, защото знам какви умения притежавате.
Всички други се боят. Страх ги е и от сянката им.
Вие сте по-различна.
Американците ви подцениха, но не и аз.
И ви уверявам, че съвместната ни работа
ще ни отведе в дълбините на Космоса.
Благодаря ви, директоре.
Ускори темпото.
Млъквай! - Ускори темпото.
Ускори темпото. - Млък, мамка ти!
Ускори темпото. - Млъквай, казах!
Скапана бракма! - Илай, какво правиш?
Извинявай.
Проклетията не млъкваше. - Велоергометърът не е проблемът.
Знам, извинявай.
Президентът ми се накара. Беше вбесен.
Колко вбесен?
Намекна, че аз лично съм разпалил отново Студената война.
Съжалявам. Знам, че работата ти е трудна.
Дреболия. - Не е дреболия, Илай.
Пак си вдигнал холестерола, не спиш. Не можеш да седнеш от хемороиди.
Опитваш се да ме ободриш ли, Кат? - Не беше длъжен да приемаш поста.
Знам.
Просто реших, че е... - Твой дълг.
Знам, но така няма да има край.
Едва ли някой ден ще решиш, че постиженията ти са достатъчни.
Единственото ми постижение сега е, че разруших съюза на Марс.
Ще намериш решение, скъпи. Винаги успяваш.
Не те заслужавам. - Прав си.
Само още няколко години. Ще ти се реванширам, обещавам.
Вече трябваше да си гледаме пенсията, да обикаляме света.
Имаме много време да пътуваме.
Докато се наработиш, може вече да не ни държат коленете.
В момента някой плаж в Аруба ми се струва доста примамлив.
Или пътуване по река Нил.
Знаеш ли какво? Четох за един храм в Индия.
Индия ли? - Беше много красив, Илай.
Но не е Тадж Махал, намира се на юг.
Как се казваше онзи град до Индийския океан?
Илай?
Мисля, че намерих решение.
Трябва да се върна в Центъра. - Сега ли?
Благодаря ти, обичам те. - Илай!
Още си по анцуг.
Индия? - Единствената неутрална страна в M-7.
Съгласиха се да приемат Светлана, щом се върне.
И ще я съдят в Индия?
Корженко и президентът Гор вече са го одобрили.
Щом я качим на "Юнити",
"Роскосмос" ще продължи да спазва условията на Марсианската харта
и ще си върна контрола над базата. - Чудесно, но какво ще стане със Светлана?
Не може да я хвърлим на вълците. - Няма, разбира се.
Справедлив процес. Независим съдия ще се запознае с всички доказателства.
И руснаците ще спазят договорката? - Държавният департамент я одобри.
Смятат, че с тези протоколи за сигурност ще предотвратим саморазправа с нея.
Шайка писарушки гледат да си измият ръцете.
Не е редно. Трябва да му откажеш.
Прати го по дяволите. - Ед, вече се съгласих.
Какво?
Светлана не е съвсем невинна в цялата история, нали?
Нанесе тежки травми на работник на "Хелиос".
Умишлено или не, трябва да понесе отговорност.
Трябва да ме подкрепиш, Дани. Светлана е сред най-добрите ни пилоти.
И е много ценна за базата.
Ценна е за екипа по улавяне на астероиди.
Знам го. - Не я връщай. Намери друг начин.
Не мога.
Не искаш.
Не мога и не искам.
Естествено.
Колко типично.
Типично за кого? - За теб!
Винаги гледаш да угодиш на началството, за да се издигнеш в кариерата!
Излязох от пенсия, за да се върна. Смяташ ли, че ми пука за кариерата ми?
Ако е типично за някого, то е за теб! - Какво искаш да кажеш?
Постоянно правиш изключения за хората, на които държиш.
И сега правиш същото за нея.
Да не мислиш, че не виждам как се сближихте?
За пореден път личните ти чувства влияят на преценката ти!
За пореден път?
Гордо в "Джеймстаун", Дани. - Не съм виновен за станалото с Дани!
Нима? Не помниш ли как те увещавах, че още не е готов?
Но не ми обърна внимание, защото така ти отърваше!
Остави се емоциите да те водят и заради това той...
Какво?
Кажи го, Дани.
Кажи го.
Кажи го!
Довечера Светлана Захарова ще се качи на "Юнити".
Решението ми е окончателно.
Татяна?
Добре ли си?
КГБ го отведе. - Кого?
Моя наставник, Кирил Семьонов.
Не е така.
Само го уволниха. Тя не би...
Направи го, и още как! И тя е от КГБ.
Двама мъже влязоха в кабинета му и го отведоха пред очите на всички.
Никой не направи нищо.
Всички са страхливци!
Дори аз.
Добър ден на всички.
Имам добри новини.
Американците отстъпиха.
Благодарение на усилията ни
космонавт Захарова ще бъде съдена за престъпления срещу държавата.
Справихте се отлично, благодаря.
Чака ни още един натоварен ден, да започваме.
Първа точка от дневния ред.
Всичко свърши. След 30 минути излитаме.
Нищо не е свършило.
Света, не се подчинявай. Ако тръгнем сега, ще слезем на подниво 4.
Още работят върху източния модул и има атмосфера,
но в момента там е празно. - Едуард.
Ще ти нося провизии и храна, докато нещата отшумят
и ще измислим как да останеш.
Едуард, няма да ти позволя да съсипеш кариерата си заради моята.
Аз ще я съпроводя.
Сигурен ли сте? Отвън е пълно с ядосани хора.
Казах, че ще я съпроводя. - Слушам, сър.
Готова ли си?
Сбогом, Едуард.
Превод на субтитрите Живко Тодоров